মহাকুম্ভের ৩ আশ্চর্য সন্ন্যাসী, যাঁদের রয়েছে অলৌকিক ক্ষমতাও!

ওয়েব ডেস্ক: মহাকুম্ভে (Mahakumbh 2025) গেলেই আশ্চর্যকর সন্ন্যাসীদের (Monk) দেখা পাওয়া যায়। কঠোর তপস্যার মাধ্যমে তাঁরা এমন কিছু অলৌকিক শক্তি অর্জন করেছেন, যার মাধ্যমে অনেক সময় অসম্ভবকেও সম্ভব করে ফেলেন এই অদ্ভুত সন্ন্যাসীরা। চলুন এমন তিন সন্ন্যাসীর সম্পর্কে জেনে নেওয়া যাক।

(১) ভষ্মী বাবা (Vashmi Baba): কাশীর মাসান হোলি নাম হয়তো অনেকেই শুনেছেন। এই আধ্যাত্মিক উৎসবে আবির নয়, শ্মশানের ছাই-ভষ্ম দিয়ে খেলা হয় হোলি। গোটা শরীরে ছাই মেখে মহাকালের বিভিন্ন নৃত্যশৈলী দেখান সন্ন্যাসীরা। এই হোলির প্রধান মুখ হলেন এই ভষ্মী বাবা। তিনি শুধুমাত্র এই মাসান হোলির সময় নয়, বছরের ৩৬৫ দিনই চিতা থেকে ছাই তুলে এনে গায়ে মেখে থাকেন।

আরও পড়ুন: সবথেকে সুন্দরী অঘোরী সন্ন্যাসী!

(২) অঘোরী চঞ্চল নাথ (Aghori Chanchal Nath): মহাকুম্ভের আশ্চর্য সন্ন্যাসীদের মধ্যে অন্যতম হলেন অঘোরী বাবা চঞ্চল নাথ। তাঁকে কখনও বাতাসে লেবু ভাসিয়ে দিতে দেখা যায়, আবার কখনও তিনি দেশলাই বা লাইটার ছাড়া শুধুমাত্র হাত দিয়ে আগুন জ্বালিয়ে দেন। বাংলায় জন্ম এই বাবার। ছোটবেলা থেকে অনেক লাঞ্ছনা গঞ্জনা সহ্য করে তিনি সন্ন্যাসের পথ বেছে নেন। এখন হরিয়ানার ছোট্ট একটি গ্রামে রয়েছে আঘোরী বাবার আশ্রম। তবে এখন এই সন্ন্যাসী রয়েছেন মহাকুম্ভে। সেখানে তাঁর চমৎকার দেখতে ভিড় জমাচ্ছেন ভক্তরা।

(৩) গোল্ডেন বাবা (Golden Baba): মহাকুম্ভের এই আশ্চর্য সন্ন্যাসীর শরীরের মাথা থেকে পা পর্যন্ত সোনা দিয়ে মোড়া। এককথায়, সোনা পরার দিক থেকে তিনি বাপ্পি লাহিড়ীকেও হার মানান। ৬৭ বছরের এই সাধুর নাম এসকে নারায়ম গিরিজি মহারাজ। তাঁর হাতের সব আঙুলে রয়েছে আংটি। গলায় সোনার মোটা চেন, পায়েও সোনার গয়না। জানা গিয়েছে, শরীরে ছ’কোটি টাকার সোনার গয়না পরে থাকেন এই সাধু। তাই আশ্চর্যকর এই সন্ন্যাসীকে ‘গোল্ডেন বাবা’ নামে ডাকা হয়।